૫ એ પછી, હજુ સુધી જોયો નથી એવો કયો બનાવ બનશે? પાઊલે કહ્યું, ‘જ્યારે તેઓ કહેશે, કે શાંતિ તથા સલામતી છે, ત્યારે તેઓનો અકસ્માત નાશ થશે.’ આ ‘અકસ્માત નાશમાં’ સૌથી પહેલા “મહાન બાબેલોન” એટલે કે જૂઠા ધર્મો પર હુમલો થશે. જૂઠા ધર્મો “વેશ્યા” તરીકે પણ ઓળખાય છે. (પ્રકટી. ૧૭:૫, ૬, ૧૫) બધા જૂઠા ધર્મો પર હુમલો થશે, જેમાં કહેવાતા ખ્રિસ્તી ધર્મનો પણ સમાવેશ થાય છે. આમ, “મોટી વિપત્તિ” શરૂ થશે. (માથ. ૨૪:૨૧; ૨ થેસ્સા. ૨:૮) આ બનાવ બનશે ત્યારે ઘણા દંગ રહી જશે. શા માટે? કારણ કે એ સમય આવતા પહેલાં વેશ્યા પોતાને “રાણી” તરીકે ગણશે, જે ક્યારેય “રૂદન કરનારી નથી.” પણ તેને અચાનક ખબર પડશે કે તેણે બચાવની ગણતરી ખોટી કરી છે. તેને જાણે “એક જ દિવસમાં” એટલે કે ઝપાટાભેર મિટાવી દેવામાં આવશે.—પ્રકટી. ૧૮:૭, ૮.